Europinė jūrinė lydeka

Europinė jūrinė lydeka arba merlūza (Merluccius merluccius) – lydekinių menkių (Merlucciidae) šeimos žuvis. Paplitusi Atlanto rytinėje dalyje – nuo Norvegijos ir Islandijos iki Mauritanijos, taip pat Viduržemio jūroje, pietinėje Juodosios jūros dalyje.Merluccius merluccius (Linnaeus, 1758), fishbase.se

Kūnas iki 1 m ilgio, 10 kg masės. Galva didelė, su giliomis dantingomis žiotimis. Turi 2 nugaros ir 1 pauodegio peleką.

Gyvena 150–300 m gylyje. Dieną laikosi prie dugno, naktį pakyla aukščiau. Minta pelaginėmis žuvimis (ančiuviais, silkėmis, menkėmis, sardinėmis), kalmarais, jaunikliai – vėžiagyviais. Ikrai pelaginiai.

Svarbi verslinė žuvis. Dažniausiai parduodama šviežia (kartais kaip filė). Pagrindiniai tiekėjai – Italija, Ispanija, Prancūzija, Graikija, Jungtinė Karalystė, Marokas, Portugalija.Merluccius merluccius (Linneaus, 1758), FAO.

 Šaltiniai 

Kategorija:Menkiažuvės